କାଲା-ଆଜାର ପରବର୍ତ୍ତୀ ଚର୍ମ ଲିସମାନିଆସିସ

କାଲା-ଆଜାର ପରବର୍ତ୍ତୀ ଚର୍ମ ଲିସମାନିଆସିସ (ଇଂରାଜୀ ଭାଷାରେ Post-kala-azar dermal leishmaniasis (PKDL))  ହେଉଛି କାଲାଆଜର (VL) ପରବର୍ତ୍ତୀ ଏକ ପ୍ରକାର ଜଟିଳତା ଯେଉଁଥିରେ ଚର୍ମର କେତେକ ଅଂଶ ଧଳା ରଙ୍ଗରେ ପରିବର୍ତ୍ତିତ ହୋଇପାରେ ।  ସେଠାରେ ଛୋଟ ବା ବଡ଼ ଫୁଲା ମଧ୍ୟ ହୋଇପାରେ ।  ଏହି ଦାଗ ସାଧାରଣତ ପାଟି ଚାରି ପାଖରୁ ଆରମ୍ଭ ହୋଇ ମୁହଁ ଏବଂ ଦେହାର ଉପର ଅଂଶକୁ ବ୍ୟାପିଥାଏ ।  ସାଧାରଣତଃ  ଅଳ୍ପ କେତେକ ଲକ୍ଷଣ ଦେଖାଯାଇପାରେ ।

ଭାରତରେ ଆରମ୍ଭ ସାଧାରଣତଃ କାଲାଆଜର ଚିକିତ୍ସା ପାଇଁ ମାସରୁ ବର୍ଷ ବିତିଯାଏ କିନ୍ତୁ ଆଫ୍ରିକାରେ ଆରମ୍ଭ ଅଧିକ ଦ୍ରୁତ ଅଟେ ।  ଭାରତରେ ଯେଉଁମାନଙ୍କର କାଲାଆଜର ରୋଗ ନିର୍ଣ୍ଣୟ ହୋଇନି ସେହି ଲୋକମାନେ ଲିଶମାନିଆ ଡୋନୋଭାନି ପରଜୀବୀ ପାଇଁ ସଂକ୍ରାମକ ହୋଇପାରନ୍ତି, ଯାହାଦ୍ୱାରା ଏହି ରୋଗ ଚିରସ୍ଥାୟୀ ହେବାର ସମ୍ଭାବନା ରହିପାରେ । ରୋଗ ନିର୍ଣ୍ଣୟ ସାଧାରଣତ ଲକ୍ଷଣ ଉପରେ ଆଧାରିତ ଅଟେ । ଅନ୍ତର୍ନିହିତ କାର୍ଯ୍ୟବିଧିରେ ଏହା ଏକ ପ୍ରତିରକ୍ଷା ପ୍ରତିକ୍ରିୟା ସହିତ ଜଡିତ ବୋଲି ବିଶ୍ୱାସ କରାଯାଏ ।

ଏହି ରୋଗର ଚିକିତ୍ସାରେ ମିଲ୍‌ଟେଫୋସିନ୍, ସୋଡିଅମ ଷ୍ଟିବୋଗ୍ଲୁକୋନେଟ କିମ୍ବା ଆମ୍ଫୋଟେରିସିନ ବି ଦିଆଯାଇଥାଏ; ଯଦିଓ ସୁଦାନରେ ଏହା ଆପେ ଉପଶମ ହୋଇପାରେ ।  ଏହି ଔଷଧଗୁଡିକ ମାସ ମାସ ଧରି ଦିଆଯାଏ । ଚର୍ମ ସ୍ୱାଭାବିକ ହେବା ପାଇଁ ଚିକିତ୍ସା ପରେ ଦୀର୍ଘ ସମୟ ଆବଶ୍ୟକ । 

ଏହି ରୋଗ ମୁଖ୍ୟତଃ ସୁଦାନ ଏବଂ ଭାରତର ଲିଶମାନିଆ ଡୋନୋଭାନିଦ୍ୱାରା ପ୍ରଭାବିତ ଅଞ୍ଚଳରେ ଘଟିଥାଏ । ଏହା ୨.୫ରୁ ୨୦% ଲୋକଙ୍କ ମଧ୍ୟରେ ଘଟିଥାଏ ଯାହାଙ୍କର କାଲାଆଜର ଥାଏ । ବୟସ୍କ ଏବଂ ପିଲାମାନେ ସମ ଭାବରେ ପ୍ରଭାବିତ ହୁଅନ୍ତି । ସାର୍ ଉପେନ୍ଦ୍ରନାଥ ବ୍ରହ୍ମଚାରି ଏହାକୁ ପ୍ରଥମେ ୧୯୨୨ ମସିହାରେ ବର୍ଣ୍ଣନା କରିଥିଲେ ଯିଏ ଏହାର ଡର୍ମାଲ ଲିସମାନଏଡ ନାମକରଣ କରିଥିଲେ ।  

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki